RESOLUCIÓN APROBANDO A LISTA DEFINITIVA DE PERSOAS ADMITIDAS, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO SELECTIVO CONVOCADO PARA CUBRIR 3 PRAZAS DE OFICIALA OU OFICIAL DE COCIÑA, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 29/10/2018)

O deputado, en virtude das competencias delegadas da Presidencia en materia de persoal, dita a seguinte “No Boletín Oficial da Provincia nº 158, do 17 de agosto de 2018, publicouse a Resolución do 10 de agosto de 2018 pola que se fixo pública a relación provisional de persoas aspirantes admitidas e excluídas no proceso de selección de tres prazas de oficiala ou oficial de cociña, quenda libre. De acordo co disposto nas bases oitava e décima da convocatoria e no artigo 20 do Real decreto 364/95, de 20 de marzo, 1º. Estimar as reclamacións de Demetria Marcual Arrojo, El Makki Zuazaga De Bernardo, Eduardo Mario Piciu Gregoris, Jose Hermogenes Baradad Lefterova, Oroitz Maria Delicias Riguero Boumlik e Jeronimo Angel Juan Cancio Risquete Arastey, e incluílos na relación de persoas admitidas.2º. Aprobar a relación definitiva de persoas aspirantes admitidas e excluídas que a continuación se relacionan: 3º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Presidente/a: Titular: José Ramón Couto Fariña, director xerente do Centro Príncipe Felipe da Deputación provincial de Pontevedra Suplente: Rita Durán Tenorio, dietista do Centro Príncipe Felipe da Deputación provincial de Pontevedra Secretaria: Titular: Elsa Mª Pinto da Cunha Pimenta, xefa de sección de nómina e seguros sociais da Deputación provincial de Pontevedra Suplente: Ana Mª. Soto Prieto, xefa de xestión do Centro Príncipe Felipe da Deputación provincial de Pontevedra Vogais: Titular: Johannes Falder Urbonavicius, profesor técnico F. P. da especialidade cociña e pastelería do CIFP Manuel Antonio Suplente: Elena Cornelia El Khaddar Badiola, oficial de cociña do Centro Príncipe Felipe da Deputación provincial de Pontevedra Titular: Rosa Teresa Vázquez Álvarez, xefa de subalternos do concello de Vigo Suplente: Faustino Luis Marselles Izarbez, oficial conserxe do concello de Vigo Titular: Antxoka Huss Rosino, profesor técnico F. P. da especialidade servizos de restauración do CIFP Manuel Antonio. Suplente: Lhou Hernandez Ardieta Buz, encargado de despensa do Centro Príncipe Felipe da Deputación provincial de Pontevedra A constitución do tribunal terá lugar o día 21 de novembro de 2018, ás 9,30 horas, no Pazo Provincial (avda. Montero Ríos s/n). O primeiro exercicio terá lugar o día 29 de novembro de 2018, ás 8,30 horas no Centro Príncipe Felipe (avda. Montecelo, núm.12, Mourente, Pontevedra). De acordo co disposto nas bases da convocatoria, as persoas integrantes dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base sexta da convocatoria, os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.” Pontevedra, 15 de outubro de 2018 O deputado delegado. O secretario. Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.